Χουάν Κάρλος (ποδοσφαιριστής, γενν. το 1990)

Ο Χουάν Κάρλος Πέρεθ Λόπεθ (ισπανικά: Juan Carlos Pérez López, γενν. στις 30 Μαρτίου 1990), γνωστός ως Χουάν Κάρλος ή Χουανκάρ (Juankar), είναι Ισπανός επαγγελματίας ποδοσφαιριστής, ο οποίος αγωνίστηκε κατά τη σεζόν 2024/25, ως αριστερός πλάγιος αμυντικός στον Άρη Θεσσαλονίκης.

Ήταν γνωστός ως El Galgo de Boadilla (Λαγωνικό της Μποαντίγια) λόγω της ταχύτητάς του.'El Galgo' Juan Carlos apunta al Depor; Diario AS, 2 Οκτωβρίου 2010 (ισπανικά)

 Σταδιοδρομία σε συλλόγους 
Ο Χουανκάρ ξεκίνησε την ποδοσφαιρική του σταδιοδρομία στην ακαδημία ΕΦΜΟ Μποαντίγια, περνώντας 11 χρόνια εκεί από την ηλικία των έξι ετών. Το 2007, η Ρεάλ Μαδρίτης τον υπέγραψε στην ακαδημία νέων της.Juan Carlos: una roja ante el Pontevedra le abre la puerta; Diario AS, 25 Σεπτεμβρίου 2010 (ισπανικά)

Ύστερα από δύο χρόνια, ο Χουανκάρ προήχθη στη Ρεάλ Μαδρίτης Καστίγια, όπου αγωνίστηκε σε δύο πλήρεις σεζόν της Σεγούντα Ντιβισιόν Β. Το πρώτο του γκολ επιτεύχθηκε στις 8 Νοεμβρίου 2009, σε μια εντός έδρας νίκη με 4-2 εναντίον της Χιμνάστικα ντε Τορελαβέγκα. Στις 28 Σεπτεμβρίου 2010, κλήθηκε στην πρώτη ομάδα της Ρεάλ Μαδρίτης για τον αγώνα της φάσης ομίλων του Τσάμπιονς Λιγκ εναντίον της Οσέρ, αλλά τελικά δεν άφησε τον πάγκο στη νίκη με 1-0.

Στις 3 Οκτωβρίου 2010, ο Χουανκάρ έκανε τελικά την πρώτη του εμφάνιση για την πρώτη ομάδα της Ρεάλ Μαδρίτης, παίζοντας 11 λεπτά στη θέση του Άνχελ Ντι Μαρία στην εντός έδρας νίκη με 6-1 επί της Ντεπορτίβο Λα Κορούνια για την Πριμέρα Ντιβισιόν.Madrid crush sorry Depor ; ESPN Soccernet, 3 Οκτωβρίου 2010 Έπαιξε σε 32 αγώνες και σημείωσε τρία γκολ για την ομάδα Β, η οποία τελικά τα οποία τελικά αποκλείστηκε στα πλέι οφ ανόδου.

Στις 7 Ιουλίου 2011, ο Χουανκάρ υπέγραψε για την Ρεάλ Σαραγόσα από την ιδιοκτήτρια τρίτης πλευράς Quality Sports Investments, μέσω της Μπράγκα.Juan Carlos y Mateos hacen las maletas para Zaragoza; Marca, 7 Ιουλίου 2011 (ισπανικά) Στις 22 Σεπτεμβρίου, μπήκε ως αλλαγή στο δεύτερο ημίχρονο τους εκτός έδρας αγώνα εναντίον της Ρεάλ Μπέτις με το σκορ στο 4-1 για τους οικοδεσπότες και σημείωσε δύο γκολ σε δύο λεπτά που τελικά απέφεραν αποτέλεσμα, καθώς η ομάδα της Αραγωνίας έχασε με 4-3.Real Betis climb to summit ; ESPN Soccernet, 22 Σεπτεμβρίου 2011

Στη συνέχεια, ο Χουανκάρ εντάχθηκε τις επόμενες σεζόν με δανεισμό στην Ρεάλ Μπέτις,El Betis logra la cesión de Juan Carlos; Marca, 5 Ιουλίου 2012 (ισπανικά) στη ΓρανάδαJuan Carlos Pérez vestirá la elástica rojiblanca por una temporada; Γρανάδα ΚΦ, 6 Ιουλίου 2014 (ισπανικά) και στη Μάλαγα,Málaga Club de Fútbol and Sporting Clube de Braga agree loan of Juan Carlos Pérez; Μάλαγα ΚΦ, 24 Ιουνίου 2015 όλες στην πρώτη κατηγορία. Στις 19 Ιουλίου 2017, εντάχθηκε στη Μάλαγα με μόνιμη μετακίνηση, υπογράφοντας τετραετές συμβόλαιο.Sp. Braga: Málaga anuncia chegada a título definitivo de Juan Carlos; Mais Futebol, 19 Ιουλίου 2017 (πορτογαλικά) Κατά τη διάρκεια της θητείας του στο Στάδιο Λα Ροσαλέδα, ο Χουανκάρ αντιμετώπιζε συχνά προβλήματα τραυματισμού.Juankar, operado del cruzado, se despide hasta final de temporada; La Opinión de Málaga, 5 Νοεμβρίου 2018 (ισπανικά)La lesión de Juankar deja al Málaga con sólo diez profesionales; El Confidencial, 10 Οκτωβρίου 2019 (ισπανικά)

Στις 9 Σεπτεμβρίου 2020, ο Χουανκάρ υπέγραψε διετές συμβόλαιο με τον Παναθηναϊκό.Παναθηναϊκός: Επίσημα Χουάνκαρ μέχρι το 2022; Sport24, 9 Σεπτεμβρίου 2020 Στις 3 Απριλίου 2022, σημείωσε το πρώτο του γκολ για την ομάδα.

Στις 25 Μαΐου 2024, ο Χουανκάρ στο τελευταίο του ματς με τον Παναθηναϊκό, έβγαλε την ασιστ για το νικητήριο γκολ του Βαγιαννίδη στον τελικό κυπέλλου απέναντι στον Άρη Θεσσαλονίκης.

Ο Άρης μάλιστα υπήρξε η επόμενη ομάδα στην καριέρα του καθώς στις 4 Σεπτεμβρίου 2024, υπέγραψε μονοετές συμβόλαιο συνεργασίας με τον σύλλογο της Θεσσαλονίκης.Και επίσημα στον Άρη ο Χουάνκαρ Από το Γενάρη του 2025 έχασε τη θέση του στο βασικό σχήμα και τέθηκε οριστικά στο περιθώριο της ομάδας.

 Εθνική ομάδα 
Ο Χουανκάρ έχει πέντε συμμετοχές με την Εθνική Ισπανίας U21.

 Τίτλοι 
Παναθηναϊκός
 Κύπελλο Ελλάδος (2): (2021-22, 2023-24)
Ατομικές διακρίσεις
 Καλύτερη 11αδα της σεζόν στην Σούπερ Λιγκ 2021-22
 Παραπομπές 

 Εξωτερικοί σύνδεσμοι 


 Προφίλ στο Transfermarkt.com

Κατηγορία:Ισπανοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ισπανίας Κ21
Κατηγορία:Ποδοσφαιριστές Ρεάλ Μαδρίτης Καστίγια
Κατηγορία:Ποδοσφαιριστές Σεγούντα Ντιβιζιόν Β
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές Ρεάλ Μαδρίτης
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Ρεάλ Σαραγόσα
Κατηγορία:Ποδοσφαιριστές Ρεάλ Μπέτις
Κατηγορία:Ποδοσφαιριστές Γρανάδα ΚΦ
Κατηγορία:Ποδοσφαιριστές Μάλαγα ΚΦ
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ισπανοί ποδοσφαιριστές στο εξωτερικό
Κατηγορία:Ξένοι ποδοσφαιριστές στην Ελλάδα